b"\n_START_ARTICLE_\nPala del Giorgione\n_START_PARAGRAPH_\nPala di Castelfranco ali Castelfranco Madonna \xe2\x80\x93 Marija z otrokom med Fran\xc4\x8di\xc5\xa1kom in svetim Nikazijem je slika italijanskega renesan\xc4\x8dnega umetnika Giorgioneja, ki jo je naslikal okoli leta 1503 in je v cerkvi v Castelfrancu Venetu, Giorgionejevem rojstnem kraju v Bene\xc4\x8diji v severni Italiji.\n_START_SECTION_\nZgodovina\n_START_PARAGRAPH_\nOltarno sliko je naro\xc4\x8dil kondotjer Tuzio Costanzo v spomin na svojega sina Mattea, ki je umrl zaradi vro\xc4\x8dice, ko je slu\xc5\xbeil Bene\xc5\xa1ki republiki leta 1499. Prav tako je naro\xc4\x8dil dru\xc5\xbeinsko kapelo z grobnico Mattea in Tuzia, ki sta vgrajeni v steno na obeh straneh slike. Cerkev je bila pozneje poru\xc5\xa1ena in leta 1724 nadome\xc5\xa1\xc4\x8dena z dana\xc5\xa1njo cerkvijo v Castelfrancu. Nova zgradba ima majhno kapelico s sliko in grobom Mattea neposredno pod njo. Costanzev grb, na njem so trije pari reber, je na grobnici na podstavku Marijinega prestola (nekateri znanstveniki razmi\xc5\xa1ljajo, da je sveti Nikazij najbr\xc5\xbe portret Mattea)._NEWLINE_Delo so v preteklosti slabo restavrirali, 10. decembra 1972 je bilo celo ukradeno. Po natan\xc4\x8dni obnovi, ki jo je prevzela akademija Laboratories v Benetkah v letih 2002 in 2003, je bilo prikazano na razstavi Le maraviglie dell'arte in decembra 2005 vrnjeno v Castelfranco.\n_START_SECTION_\nOpis\n_START_PARAGRAPH_\nSlika je zna\xc4\x8dilen  sveti razgovor in ka\xc5\xbee Marijo na prestolu z detetom s Fran\xc4\x8di\xc5\xa1kom in svetim Nikazijem desno in levo. Figura v oklepu je bila prej opredeljena kot borec svetnik svetega Jurija ali svetega Liberalisa, za\xc5\xa1\xc4\x8ditnika Castelfranca. Matteo in njegov brat Brutus Muzio sta bila \xc4\x8dlana malte\xc5\xa1kega vite\xc5\xa1kega reda, na zastavi katerega je sveti Nikazij (mu\xc4\x8deni\xc5\xa1ki svetnik). Tradicionalna shema kompozicije je posve\xc4\x8dena novi uporabi elementov, kot sta prestol in krajina, ki zavzame dobr\xc5\xa1en del ozadja. Omembe vredno je tudi nesklicevanje na cerkvene elemente arhitekture._NEWLINE_Tehnika slikanja je pittura senza disegno (slikanje brez risanja), kot to imenuje Vasari. To je bil nov na\xc4\x8din v slikarstvu revolucionarne bene\xc5\xa1ke \xc5\xa1ole, uporabljen na Giorgionejevi slavni sliki Nevihta (La Tempesta). Tizian, Giorgionejev u\xc4\x8denec, je bil eden najpomembnej\xc5\xa1ih zastopnikov tega sloga. Sveti Fran\xc4\x8di\xc5\xa1ek je zelo podoben tistemu v Bellinijevem oltarju San Giobbe (Pala di San Giobbe) (okoli 1487)."